חוק לתיקון פקודת מס הכנסה (מס' 226), התשע"ו-2016
הצעת חוק ממשלתית, הכנסת ה-20
פורסם: ספר החוקים, חוברת 2560, עמ' 951, 2016-07-05T00:00:00+03:00
פקודת מס הכנסה (תיקון מס' 226), התשע"ו-2016 (להלן - התיקון), התקבל בקריאה השנייה והשלישית ביום כ''א בסיוון התשע"ו (27 ביוני 2016). התיקון נועד לאפשר לתושב ישראל או אזרח ישראלי שהוא תושב יהודה ושומרון, שיש לו הכנסה שהופקה או נצמחה ביהודה ושומרון, והוא זכאי למענק לעידוד השקעות הון בשל המפעל שממנו הופקה או נצמחה אותה הכנסה לפי ההסדר המינהלי החל ביהודה ושומרון, לקבל הטבות מס בתנאים ובהיקף הניתנים בישראל לפי החוק לעידוד השקעות הון, התשי"ט-1959, ולפי החוק לעידוד השקעות הון בחקלאות, התשמ"א-1980.